জর্জ ডকরেল

জর্জ হেনরি ডকরেল (জন্ম: ২২ জুলাই, ১৯৯২) ডাবলিনের লিনস্টারে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য জর্জ ডকরেল মূলতঃ স্লো লেফট-আর্ম অর্থোডক্স বোলার। পাশাপাশি ডানহাতে ব্যাটিংয়ে অভ্যস্ত তিনি। ঘরোয়া ক্রিকেটে ডাবলিনভিত্তিক লিনস্টার ক্রিকেট ক্লাবের পক্ষে খেলছেন।

 প্রারম্ভিক জীবন 
আয়ারল্যান্ডের অনূর্ধ্ব-১৩ দলের সদস্য ছিলেন ডকরেল। ২০০৯ সালে আয়ারল্যান্ড ক্রিকেট দলের সদস্যরূপে ২০১০ সালে অনুষ্ঠিত অনূর্ধ্ব-১৯ ক্রিকেট বিশ্বকাপে শিরোপা জয়ী দলের তিনি সদস্য ছিলেন। এরফলে আয়ারল্যান্ড দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে অংশগ্রহণের সুযোগ লাভ করে। ঐ প্রতিযোগিতায় যুবদের একদিনের আন্তর্জাতিকে দক্ষিণ আফ্রিকা অনূর্ধ্ব-১৯ দলের বিপক্ষে তার অভিষেক ঘটে। পরবর্তীতে তিনি আরও তিনটি যুবদের একদিনের আন্তর্জাতিকে অংশ নিয়েছেন। ২০০৮ সালে আয়ারল্যান্ড এ-দলের পক্ষে অভিষিক্ত হন। একই বছর সমারসেট কাউন্টি ক্রিকেট ক্লাবের প্রশিক্ষণ মৌসুমে আমন্ত্রিত হন।

 আন্তর্জাতিক ক্রিকেট 
২০১০ সালের শুরুতে আয়ারল্যান্ডের দুই অভিজ্ঞ স্পিনার - কাইল ম্যাককালান ও রিগ্যান ওয়েস্ট যথাক্রমে অবসর নিলে ও আঘাত পেয়ে বিশ্রামে গেলে দলে শূন্যতার সৃষ্টি হয়। এরফলে ২০১০ সালের আইসিসি বিশ্ব টুয়েন্টি২০ প্রতিযোগিতার বাছাইপর্ব ও শ্রীলঙ্কায় অনুষ্ঠিত ২০১০ সালের চারদেশীয় টুয়েন্টি২০ সিরিজে গ্যারি কিডের সাথে তিনিও দলে ডাক পান। আফগানিস্তানের বিপক্ষে টুয়েন্টি২০ আন্তর্জাতিকে অভিষেক ঘটে তার। খেলায় তিনি ১১ রানে ২ উইকেট নেন ও তার দল ৫ উইকেটে জয়লাভ করে।

 তথ্যসূত্র 

 আরও দেখুন 
 ক্রেগ ইয়ং
 আয়ারল্যান্ড ক্রিকেট দল
 ২০১৫ ক্রিকেট বিশ্বকাপ দলসমূহ

 বহিঃসংযোগ 




বিষয়শ্রেণী:আইরিশ ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের টেস্ট ক্রিকেটার
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:কাউন্টি ডাবলিন থেকে আগত ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার